Poštovani,

obraćam Vam se ispred udruge CRVENI NOSOVI klaunovidoktori s jednom idejom i molbom za suradnju.

CRVENI NOSOVI su udruga koja u sebi okuplja **26 klaunova**, **koji svakodnevno i redovno kroz klaunske vizite posjećuju bolesnu djecu i mlade u dječjim bolnicama i odjelima te starije i nemoćne u domovima za starije i nemoćne. Našu misiju provodimo u 6 Hrvatskih gradova i to već punih 10 godina.**

Također djelujemo i kroz posebne projekte gdje posjećujemo ljude u potrebi za radošću. Svaki klaun u udruzi je **profesionalni umjetnik koji se konstantno educira u Internacionalnoj školi humora u Beču.**

Crveni Nosovi dio su krovne organizacije Red Noses International koja je također smještena u Beču pa je i Hrvatska tako jedna od 11 klaundoktorskih organizacija.

S obzirom na trenutnu Covid 19 pandemiju razvili smo sigurne programe kojima i dalje dopiremo do djece u bolnicama, onih u samoizolaciji, djece kojoj je potreban smijeh i radost te starijih i nemoćnih u domovima za starije osobe.

Bila bi nam velika čast kad biste nam pružili svoju podršku i ovu informaciju podjelili sa tetama u vrtiću i roditeljima vaših mališana.

Pokrenuli smo novi online program **‘Rezerviraj klauna!’** kojim **omogućujemo djeci na liječenju u bolnicama, ali i djeci koja se liječe kod kuće ili se nalaze s roditeljima u samoizolaciji, online susret uživo na 20 minuta, s klaunovimadoktorima.**

Čak i kada klaunovske cipele ne mogu ušetati u sobe dječjih bolnica klaunovi mogu biti s djetetom uživo preko ekrana. Želja nam je da što više djece, roditelja i osoba koje su u potrebi za radošću saznaju za ovaj naš on line program te ga na kraju I koriste. Druženje s klaunskim parom je moguće imati svaki radni dan od 14 do 17 h. Veseli susret je za korisnika potpuno **BESPLATAN** dok se udruga financira iz donacija koje usmjerava u direktno provođenje misije.

Šaljemo Vam link na video koji objašnjava o čemu se radi i na koji način se može rezervirati klaunovska on line vizita direkt u vlastiti dom:

<https://www.youtube.com/watch?v=ccBV1wwd9rI>

Više informacija o program ‘Rezerviraj klauna!’, kao i sam link na rezervaciju je ovdje: <https://www.crveninosovi.hr/rezerviraj-klauna-online/>

Hvala vam od srca i crvenog nosa unaprijed na podršci!

Puno radosnih pozdrava šaljem vam ja a i cijeli crvenonosni tim!

Za sva dodatna pitanja i prijedloge obratite se na [petra.bokic@crveninosovi.hr](mailto:petra.bokic@crveninosovi.hr)

Petra Bokić

Klaundoktorica I asistentica umjetničkog odjela.